(22) („доклад DS494“), RFPA и Acron заявиха, че i) предишният преглед с оглед изтичане на срока на действие в този случай не е трябвало да бъде започнат поради липсата на достатъчно доказателства за вероятността за дъмпинг и поради това Комисията следва да отмени антидъмпинговите мерки по отношение на амониевия нитрат от Русия и ii) настоящият преглед с оглед изтичане на срока на действие е опорочен от същите грешки като предишния и поради това не следва да се започва. В този контекст както RFPA, така и Acron се позоваха многократно на искането за преглед, подадено на 21 юни 2019 г., и посочиха недостатъците в неговите доказателства. Подобни твърдения бяха повторени от RFPA и производителите износители след окончателното разгласяване.
 (29)
 Коментарите на RFPA и Acron трябва да бъдат отхвърлени поради следните причини. Първо, констатациите от доклада DS494 са предмет на апелативно производство и поради това констатациите на специализираната група не са окончателни. Второ, както е посочено в съображение 20, започването на настоящия преглед с оглед изтичане на срока на действие не се основава единствено на информацията, получена в първоначалното искане за преглед от 21 юни 2019 г., но също така на допълнителни доказателства, представени от заявителя преди започване на процедурата и включени в консолидираното искане за преглед (съдържащо доказателства за нормална стойност въз основа на действителните цени на вътрешния пазар, както и формирана нормална стойност, в случай че цените на вътрешния пазар не се приемат за надеждни).
 (30)
 RPFA също така заяви, че правата на защита на RFPA са били нарушени поради отказа на Комисията на достъпа до пълната версия на някои приложения от искането за преглед.
 (31)
 Всички искания за достъп до досието, отправени по този случай от заинтересованите страни, включително от RFPA, са разгледани надлежно. Комисията се увери, че на страните са предоставени ревизирани и задълбочени неповерителни версии на оспорваните документи, включително приложенията към искането за преглед.
 1.6. Изготвяне на извадка
 (32)
 В известието за започване Комисията посочи, че може да състави извадка от заинтересованите страни в съответствие с член 17 от основния регламент.
 1.6.1. Изготвяне на извадка от производители от Съюза
 (33)
 В известието за започване Комисията посочи, че е направила временен подбор на извадка от производители от Съюза. В съответствие с член 17, параграф 1 от основния регламент Комисията подбра извадката въз основа на най-големия представителен обем продажби, за които в разумна степен може да се очаква да бъдат разследвани в рамките на наличното време, като се отчита също така географското местоположение. Тази извадка се състоеше от трима производители от Съюза. Производителите от Съюза, включени в извадката, съставляват 40 % от обема на производството на дружествата, които са заявили интерес при проверката за представителност, и около 35 % от изчисленото общо производство в Съюза. Комисията прикани заинтересованите страни да представят коментари по временната извадка.
 (34)
 Някои заинтересовани страни представиха коментари по отношение на временната извадка. Комисията разгледа коментарите и на 14 октомври 2019 г. обясни причините, поради които тези коментари не могат да бъдат приети, в бележката, добавена към публично достъпното досие. В резултат на това първоначалната извадка